Diari Oficial de la Generalitat Valenciana


Sumari del DOGV 7947, del 30-12-2016 (2016/10339)

Extracte de la Resolució de 23 de desembre de 2016, de la vicepresidenta i consellera d'Igualtat i Polítiques Inclusives, per la qual es convoquen subvencions en matèria d'igualtat en la diversitat, per a l'exercici 2017.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7947

Data del DOGV
:   30-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10846


Data del document
:   23-12-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 23 de desembre de 2016, de la vicepresidenta i consellera d'Igualtat i Polítiques Inclusives, per la qual es convoquen subvencions en matèria d'igualtat en la diversitat, per a l'exercici 2017. [2016/10035]  
BDNS (Identif): 327157  
  
De conformitat amb el previst en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
Així mateix, es troba disponible en l'adreça web  
http://www.inclusio.gva.es/web/igualdad-diversidad  
  
Primer. Beneficiàries  
Podran ser beneficiàries les entitats que complisquen els requisits indicats en l'article 2 de l'Ordre.  
No obstant el que s'ha exposat, cal tenir en compte que no són subvencionables els projectes d'entitats que ja hagen sigut finançats íntegrament per aquesta o una altra Administració.  
  
Segon. Objecte  
Finançar els programes d'interès general en matèria d'igualtat en la diversitat, a través dels projectes que concretament es relacionen en l'annex A de la resolució i aquells altres d'interès general proposats per les entitats que resulten seleccionats, i amb açò afavorir les polítiques actuals de la Generalitat destinades a aprofundir en el foment i el desenvolupament del valor de la diversitat, la igualtat, i la no discriminació. La present convocatòria va dirigida al sector de les famílies, al col·lectiu de les persones lesbianes, gais, transsexuals, bisexuals i intersexuals (d'ara endavant LGTBI), al poble gitano i a les víctimes de la violència de les conductes d'odi.  
  
Tercer. Bases reguladores  
Ordre 13/2016, de 31 de maig, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió d'ajudes a entitats sense ànim de lucre per a finançar programes de suport a la igualtat en la diversitat (DOCV 7799, 07.06.2016).  
  
Quart. Dotació pressupostària  
La present convocatòria d'ajudes es realitza pel procediment de tramitació anticipada d'expedients de despesa, previst en l'Ordre de 26 de setembre de 1994, de la Conselleria d'Economia i Hisenda. El projecte de la Llei de pressupostos de la Generalitat per a l'exercici 2017, preveu cinc línies que donen empara a la present convocatòria, en els termes concrets que a continuació s'indiquen. No obstant açò, l'eficàcia de la present convocatòria queda condicionada a l'existència, en els Pressupostos de la Generalitat per a l'exercici 2017, de crèdit adequat i suficient per a atendre a les ajudes previstes per aquesta resolució.  
  
Els imports màxims estimats a finançar per cada programa i la seua corresponent finalitat, segons el projecte de Llei de pressupostos de la Generalitat per a l'exercici 2017 són els següents:  
Denominació línia: Programa per a la igualtat i la inclusió del poble gitano.  
Finalitat: donar suport als programes i actuacions dirigides a aconseguir la igualtat i inclusió del poble gitano en tots els àmbits, i especialment en aquells que es consideren prioritaris per a l'Estratègia Valenciana per a la igualtat i la inclusió del poble gitano.  
Línia de subvenció: S1331000.  
Consignació pressupostària: 670.000 ?.  
  
Denominació línia: Programa per a la igualtat de lesbianes, gais, transsexuals, bisexuals i intersexuals.  
Finalitat: recolzar programes i actuacions que contribuïsquen al benestar i la igualtat de lesbianes, gais, transsexuals, bisexuals i intersexuals.  
Línia de subvenció: S5151000.  
Import màxim estimat: 120.000 ?.  
  
Denominació línia: Programa escoles de famílies.  
Finalitat: donar suport als programes que contribuïsquen al benestar de les famílies, en el marc de la igualtat en la diversitat, proporcionant els recursos i habilitats per a la solució dels conflictes.  
Línia de subvenció: S6489000.  
Import màxim estimat: 200.000 ?.  
  
Denominació línia: Programes de promoció de la diversitat familiar.  
  
Finalitat: finançament de programes que tinguen per objecte la defensa i la promoció dels diferents tipus de famílies, segons la seua estructura i composició (nombroses, monoparentals, homoparentals, etc.) i la cerca de beneficis per a elles.  
Línia de subvenció: S7108000.  
Import màxim estimat: 200.000 ?.  
  
Denominació línia: Programa igualtat de tracte i contra els delictes d'odi.  
Finalitat: donar suport als programes i actuacions dirigits a la igualtat de tracte i no discriminació dels col·lectius de la diversitat, així com a la lluita contra els delictes d'odi i l'atenció de les víctimes, especialment aquelles vinculades en les prioritats establides en l'Estratègia valenciana per la igualtat de tracte i contra els delictes d'odi.  
  
Línia de subvenció: S6735000.  
Import màxim estimat: 180.000 ?.  
  
Cinquè. Termini de presentació de sol·licituds  
El termini de presentació de les sol·licituds serà d'un mes a comptar des de l'endemà a la publicació de la present resolució en el DOGV.  
  
  
Sisè. Forma de presentació de les sol·licituds  
Les sol·licituds de subvenció es presentaran exclusivament per via electrònica. A la citada sol·licitud telemàtica, que estarà accessible en la seu electrònica de la Generalitat, https://sede.gva.es, s'adjuntaran necessàriament els documents que s'indiquen en la convocatòria.  
  
Setè. Criteris de valoració de les sol·licituds  
S'estableixen en l'article 5 de l'Ordre.  
Per a obtenir ajuda serà necessari haver obtingut la meitat dels punts en cadascun dels apartats de l'article anterior.  
En cap cas, el pressupost acceptat per a l'execució del projecte podrà ser superior al 50 % de la línia de subvenció corresponent al programa.  
  
Huitè. Justificació  
La justificació de la subvenció es realitzarà, per part de les entitats beneficiàries, mitjançant la presentació de la documentació de caràcter econòmic justificativa de l'import concedit i d'una memòria tècnica relativa a l'actuació subvencionada.  
  
València, 23 de desembre de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.